Стефан Родев
Плашилото

chitanka.info

Стърчи всред дините плашилото

само̀, ръцете в небето впило то

и хвърковатите апаши тук

с мускули от слама плаши.

От хлопчици му са герданите

със заповед да гонят враните,

а на главата му безноса

капан приготвен е за коса.

Без смяна цяло денонощие

на трудния си пост то още е,

за да пристигне в магазина

за мен и теб узряла диня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.